# Intervjuguide MS:

## «Luftforsvarets skjulte bransje?

## – Mission Support i et 5.generasjons luftforsvar»

### Bacheloroppgave av:

### Pia Braarud og Henning Aronsen Ovesen

### Kadetter ved Forsvarets Høgskole – Luftkrigsskolen

**Formålet med prosjektet er å få en bedre forståelse for hvordan bransjen *Mission Support* (MS) kan bidra til å minimere risiko i et 5.generasjons luftforsvar. Med tanke på bakgrunnen til opprettelsen av Mission Support ønsker vi å se på hvordan elementer innenfor organisasjonsstrukturen og -kulturen kan bidra til å minimere risiko under oppdragsløsning.**

Studien kan være relevant fordi Mission Support i dag fungerer som en av pilotenes nærmeste samarbeidspartnere, og i et 5. generasjons luftforsvar blir pilotene sannsynlig avhengig av mer støtte fra Mission Support. I forundersøkelsen knyttet til studiet, ble det fremmet en bekymring om at mye av den lokale utdanningen av MS-personell er basert på “monkey see, monkey do” prinsippet. Ved å fokusere på organisasjonsstrukturen og kulturen i Mission Support kan oppdragsløsning effektiviseres ytterligere, da MS-personell kan bli bedre egnet til å tenke kritisk, stille spørsmål og ta selvstendige avgjørelser. Dette kan igjen bidra til økt sikkerhet og indirekte minimere risiko ved oppdragsløsning.  
  
**Med dette ønsker vi å stille spørsmål med ordlyd lignende dette:**

**Bakgrunn:**

1. Hvor lenge har du jobbet med Mission Support?
2. Hva er grunnen til at du jobber med Mission Support?
3. Hvordan har du fått kunnskap om bransjen?
   1. Utdanning, typ grunnkurs, lokal opplæring osv.
4. Hvordan er hverdagen i forhold til forventingene du hadde da du startet i jobben?

**Kultur 1:**

1. Hvordan vil du beskrive kulturen på skvadronen?
2. Hvordan opplever du kulturen for å kunne si ifra dersom du føler noe ikke er riktig eller gjøres feil?
   1. Sikkerhet, kollegiale forhold, arbeidsoppgaver osv.
   2. Just culture og CRM

**Bransjens virke:**

1. Hva mener du er Mission Supports viktigste rolle/oppgave?
2. Hvordan opplever du at den jobben du gjør er viktig for oppdragsløsning?
   1. Hva kunne Mission Support gjort mer av?
      1. Se bort fra personellsituasjonen.
   2. Hvilke begrensninger ser du?
3. Hva motiverer deg til å gjøre en god jobb?
   1. Hva tror du kan motivere dine medarbeidere i bransjen for å gjøre en god jobb?
4. Mission Support er i en fase hvor utdanning av personell skal kravstilles, deriblant MS-grunnkurs, utsjekker, og typekurs.
   1. Hvilke forventninger har du til utviklingen av MS-rollen?

**Kultur 2:**

1. Tillit er et begrep som blir nevnt nesten daglig.
   1. Hvordan opplever du tillit til at du kan gjøre jobben din?
      1. Fra annet MS-personell
      2. Fra pilotene
2. I forundersøkelsen vi gjennomførte, kom det frem at piloter må gjennomgå og ta stor del i planleggingen for å ha eierskap til oppdraget.
   1. Hvordan kjenner du deg igjen i dette?
3. Hva tror du skal til for at pilotene skal føle seg trygge på at Mission Support kan lede og gjennomføre planleggingsprosessen på et oppdrag pilotene skal gjennomføre?
4. Det jobbes i dag med at CRM-opplæring skal bli en del av grunnopplæringen til Mission Support-personell. Hva kan dette bidra til?
   1. Sikkerhetsrutinene
   2. Planleggingen av oppdrag
   3. Oppdragsløsning i luften

**Læring:**

1. Hvordan vil du beskrive læringskulturen?
2. Hvordan oppdager du at noe må gjøres annerledes/forbedres?
   1. Ved hvilke arenaer kan du gi tilbakemeldinger til pilotene og vice versa?
   2. Hvilke erfaringer har du med å gi tilbakemelding til en pilot?
   3. Føler du at det du gir tilbakemelding på blir gjort noe med?
3. Hva er ditt forhold til debrief?
4. Hvordan kan Mission Support bidra til bedre læring/læringskultur ved din avdeling?

**Struktur:**

1. Hvordan opplever du arbeidsforholdet mellom MS-personellet og pilotene?
2. Hvordan vil du beskrive forholdet mellom offiseren og spesialisten på MS?
   1. Hva er den viktigste rollen offiseren har i bransjen?

**335 - Mosken:**

En av grunnene til at vi ønsker å skrive denne oppgaven, er nestenulykken i mars. Vi synes det er oppsiktsvekkende at en slik hendelse oppstår, sett i lys av ulykken i 2012. Derfor ønsker vi å se på hvordan Mission Support kan bidra til å forhindre at noe slikt skal skje igjen.

1. Hva har vært ditt fokus etter hendelsen?
2. Hva har vært skvadronens fokus?
3. Hva tror du Mission Support kan bidra med for at noe slikt ikke skal skje igjen?
4. Med den informasjonen du satt på som en del av planprosessen før Mosken-hendelsen, ville du ha rådet dem til take-off?
   1. Hvilke muligheter var det for å komme med innspill fra MS?

For å sikre at intervjuobjektene har den bakgrunnen vi er ute etter og for å kvalitetssikre kildene, vil det på forhånd gjennomføres en uformell samtale hvor vi spør den enkelte om deres erfaringer/tilknytting til bransjen Mission Support.   
  
Intervjuobjektene vil i tillegg ha fått et informasjonsskriv som sier noe om deres rettigheter når det kommer til intervjuet og den informasjonen de deler med oss som forfattere. Her vil det også være en samtykkeerklæring der de godtar at vi bruker opplysninger fra intervjuene i vår oppgave.